open-index/open-wikipedia-markdown huggingface dataset:
נאוול מולינה

**נאוול מולינה לוצ'רו** (בספרדית: **Nahuel Molina Lucero**; נולד ב-6 באפריל 1998) הוא כדורגלן ארגנטינאי המשחק בעמדת המגן הימני באתלטיקו מדריד ובנבחרת ארגנטינה.

## קריירה
מולינה גדל במחלקת הנוער של בוקה ג'וניורס. ב-18 בפברואר 2016 הוא ערך את הופעת הבכורה שלו בקבוצה הבוגרת של המועדון במשחק הליגה נגד סן מרטין דה סן חואן.

בינואר 2018, הושאל לדפנסה וחוסטיסיה עד לסיום העונה. בעונה שלאחר מכן הוא הושאל לרוסאריו סנטראל.

ב-15 בספטמבר 2020 חתם באודינזה מהסרייה א' בהעברה חופשית עד 2025. ב-3 בנובמבר הוא ערך את הופעת הבכורה בהפסד 0–1 לרומא. ב-25 באפריל 2021 הוא כבש שער בכורה בניצחון 2–4 על בנוונטו.

ב-28 ביולי 2022 חתם באתלטיקו מדריד תמורת 20 מיליון אירו. ב-15 באוגוסט ערך הופעת בכורה, בניצחון 0–3 על חטאפה.

מולינה ערך את הופעת הבכורה שלו בנבחרת ארגנטינה ב-3 ביוני 2021 במשחק מוקדמות מונדיאל 2022 נגד צ'ילה.

נכלל בסגל נבחרת ארגנטינה בטורניר מונדיאל 2022.

## תארים
**נבחרת ארגנטינה**
* קופה אמריקה: 2021
*גביע העולם: 2022
* הפיינליסימה: 2022

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלני בוקה ג'וניורס
קטגוריה:כדורגלני דפנסה וחוסטיסיה
קטגוריה:כדורגלני רוסאריו סנטראל
קטגוריה:כדורגלני אודינזה
קטגוריה:כדורגלני אתלטיקו מדריד
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים ארגנטינאים באיטליה
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-1998
אלון מאירי

200px|ממוזער|שמאל|אלון מאירי במשחק כדורעף
200px|ממוזער|שמאל|אלון מאירי במשחק כדורעף
**אלון מאירי** (נולד ב-4 בספטמבר 2001) הוא שחקן כדורעף בליגת העל ובנבחרת ישראל בכדורעף בתפקיד מוסר. הוחתם בליגת העל הפורטוגלית בקבוצת  לעונה 2024-2025. מגיל 15 ועד 18 למד והתאמן באקדמיה למצוינות בספורט שבמכון וינגייט.

## ראשית דרכו
אלון מאירי נולד ב-4 בספטמבר 2001 ביישוב ניל"י ליובל ושרית מאירי, מפיקה ובעלים של סוכנות לייצוג שחקנים ואמנים. לו אחות בוגרת ממנו ואח צעיר.

בגיל 17 לוהק כשחקן צעיר לקומדיית המצבים הישראלית לילדים ונוער ששודרה בערוץ "זום" בשם "אמא מביכה", וכמו כן לוהק לפרסומת של בנק לאומי (Pepper).

כילד וכנער מתבגר שיחק כדורסל, כדורגל, למד שחייה, קפואירה, התעמלות קרקע, טניס שולחן והיפ-הופ. לתחום הכדורעף הגיע במקרה בכיתה ה' בבית הספר היסודי, כשרונית ארז, המורה שלו לחינוך גופני זיהתה את הפוטנציאל שלו ושלחה אותו למיונים לגיל הצעיר במכון וינגייט. מגיל 15 ועד 18 למד לבגרויות בבית החינוך המשותף חוף השרון שבשפיים, והתאמן באקדמיה למצוינות בספורט שבמכון וינגייט.

סיים שירות צבאי במסלול ספורטאי מצטיין, בתפקיד "מורה חייל".

## קריירה בספורט
בין השנים 2015–2016 היה קפטן נבחרת ישראל בכדורעף (16U), ולקח חלק בטורניר באיטליה, בתפקיד קבלן כשחקן מועדון נוער מכבי תל אביב.

בין השנים 2017–2019 היה קפטן ושחקן בנבחרת האקדמיה למצוינות בספורט מטעם מכון וינגייט, בתפקיד מוסר ראשון, כשחקן בסגל נבחרת ישראל (18U) והשתתף במוקדמות אליפות אירופה ברומניה. בנוסף, השתתף עם נבחרת ישראל בטורניר MEVZA בצ'כיה, כשחקן סגל (20U), ובמוקדמות אליפות אירופה ברוסיה.

בשנים 2018–2019 היה שחקן ליגת על, במועדון מכבי תל אביב, ובנוסף היה קפטן ושחקן נבחרת האקדמיה למצוינות בספורט מטעם מכון וינגייט, וקפטן ושחקן נבחרת ישראל (U20).

שיחק בתפקיד מוסר ראשון, בשנים 2020–2021 במועדון הפועל מטה אשר עכו ובשנים 2021–2023 במועדון מכבי אשדוד. במקביל, היה שחקן סגל נבחרת ישראל (U22), במוקדמות אליפות אירופה באיטליה, בתפקיד מוסר ראשון.

בשנת 2020 סיים קורס מאמני כדורעף בווינגייט. בשנת 2021 כיהן גם כמאמן נבחרת הכדורעף הבית ספרית של נערות מקיף י"א, אשדוד.

ביולי 2022, זכה עם נבחרת ישראל בכדורעף במדליית זהב ב.

בעונת 2023/24, שיחק במועדון הפועל עירוני קריית אתא בתפקיד קפטן הקבוצה ומוסר ראשון.

באוגוסט 2024, הוחתם בליגת העל הפורטוגלית בקבוצת  לעונה 2024-2025.

לאחר ששיחק עונה אחת בפורטוגל, חזר מאירי לשחק במכבי תל אביב, כמוסר.

## קישורים חיצוניים

* פרופיל של אלון מאירי, באתר Sarit & Loren Agency
* גאווה ישראלית בכדורעף האירופאי, באתר איגוד הכדורעף הישראלי
* ראיון אישי עם אלון מאירי, באתר איגוד הכדורעף הישראלי
* 
* 
* 
* 

## הערות שוליים

קטגוריה:שחקני כדורעף ישראלים
קטגוריה:בוגרי בית החינוך המשותף חוף השרון
קטגוריה:בוגרי המכללה האקדמית בווינגייט
קטגוריה:מאמני כדורעף ישראלים
קטגוריה:ישראלים שנולדו ב-2001
יחסי טורקיה–מיאנמר

**יחסי טורקיה–מיאנמר** הם יחסי החוץ בין הרפובליקה הטורקית לרפובליקה של איחוד מיאנמר. לטורקיה יש שגרירות בנייפידאו, בירת מיאנמר, ומיאנמר מיוצגת בטורקיה על ידי שגריר שאינו תושב מקהיר, בירת מצרים.

## יחסים דיפלומטיים
היחסים בין טורקיה לבורמה היו מתוחים בגלל תמיכתה של טורקיה בקוומינטנג בטאיוואן. לבורמה היו יחסים עוינים עם טאיוואן ואף יירטה מטוס מטען מטאיוואן ששוגר לשטחה מה שהביא לאספקת נשק טורקי ואמריקאי לקוומינטנג. הדבר גרם למשבר דיפלומטי חדש בין טורקיה לבורמה. היחסים השתפרו לאחר מכן והיו ידידותיים.

היחסים הפכו מתוחים מאוד בשנת 1988 לאחר הדיכוי האלים מאוד של הטטמדאו (צבא מיאנמר) נגד מפגינים אזרחיים שלווים. אונג סן סו צ'י זכתה להערצה ואהדה בטורקיה כתוצאה ממעשיו של טטמדאו. טורקיה השעתה לאחר מכן את תוכניות הסיוע שלה למיאנמר למעט סיוע הומניטרי. טורקיה מתחה ביקורת רבה על מעצר הבית של אונג סן סו צ'י ושיתפה פעולה עם שרת החוץ של ארצות הברית מדלן אולברייט, שהתעניינה באופן אישי בשלומה.

## יחסים כלכליים
* נפח הסחר בין שתי המדינות היה 38.7 מיליון דולר בשנת 2018 (יצוא/יבוא טורקי: 30.7/30.8 מיליון דולר).

## ראו גם
* יחסי החוץ של טורקיה

## הערות שוליים

קטגוריה:ערכים ללא קטגוריות פיזיות - יחסי חוץ
זאוס (מארוול קומיקס)

**זאוס** (באנגלית: **Zeus**) הוא דמות בדיונית של אל המופיעה בחוברות הקומיקס ביקום מארוול קומיקס. הדמות הופיעה לראשונה בחוברת *Venus #5* מיוני 1949 ונוצרה על ידי הכותב סטן לי והמאייר ג'ק קירבי. הדמות מבוססת על זאוס מהמיתולוגיה היוונית.

זאוס הוא בנם הצעיר של קרונוס וריאה הטיטנים, ילדיהם של אל השמיים אורנוס והאלה הבכירה גאיה. אביו קרונוס עלה לגדולה בממד שהיה ידוע מאוחר יותר כאולימפוס אחרי שפצע אנושות את אביו אורנוס. על ערש דווי, אורנוס חזה כי אחד מילדיו של קרונוס יפיל אותו משלטונו, מה שהוביל לכך שקרונוס אכל את כל אחד מילדיו בזמן שנולדו. כשבנו השישי זאוס נולד בהר ליקאון שבארקאדיה, ריאה הערימה על קרונוס שיאכל אבן במקום את בנו. זאוס הפעוט הופקד בידי סבתו גאיה למשמורת, והוחבא במערות דיקטה שבגבעה האגאית בכרתים. שם הוא הגיע לבגרות והחל לתכנן את נקמתו בקרונוס. הוא ירד למעמקי טרטרוס ושחרר את אחיו ואחיותיו האדס, נפטון, הסטיה, הרה ודמטר, כמו גם שלושה קיקלופים, שלושה הקאטונכרים וענקים בעלי מאות ידיים. הקיקלופים העניקו לשלושת האלים את כלי נשקם הידועים – חזיז הרעם של זאוס, הקלשון של נפטון וקסדת האופל של האדס וכן לימדו את זאוס כיצד להשתמש בכוחות האנרגיה שלו.

זאוס הוביל את בני בריתו למלחמה בת עשר שנים נגד קרונוס והטיטנים. אחרי ניצחונו, הוא כלא את קרונוס ואת הטיטנים הזכרים בטרטרוס. הוא ואחיו האדס ונפטון הטילו פור לגבי מי ישא את נטל המנהיגות על האלים האולימפיים, על הממד שלהם ועל השמיים. הוא התחתן עם הרה, אך ניהל מערכות יחסים מרובות עם אלות ובנות תמותה, לזעמה של אשתו. כמה מהילדים שנולדו לאותם איחודים היו אלים והצטרפו לפנתיאון האלים, בעוד אחרים היו בני תמותה כמו הלנה מטרויה והרקולס (שמאוחר יותר הפך לאל).

את דמותו של זאוס בסרט היקום הקולנועי של מארוול "תור: אהבה ורעם" מגלם השחקן ראסל קרואו.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

## הערות שוליים

קטגוריה:גיבורי-על במארוול קומיקס
קטגוריה:תור
קטגוריה:זאוס
יחסי טאיוואן–מיאנמר

**יחסי טאיוואן–מיאנמר** הם יחסי החוץ בין הרפובליקה הסינית לרפובליקה של איחוד מיאנמר. אין יחסים רשמיים בין שתי המדינות, שכן מיאנמר מכירה רק ברפובליקה העממית של סין.

## היסטוריה
ממוזער|שמאל|250px|ב-8 ביוני 1950 הכירה מיאנמר ברפובליקה העממית של סין כממשלה הלגיטימית היחידה בסין
בשנת 1949, לאחר סיום מלחמת האזרחים הסינית, כמה מחיילי הקוומינטנג ברחו מסין וכבשו מעוז בצפון תאילנד ובמיאנמר בתמיכת ארצות הברית. בתמיכת סין העממית, מיאנמר האשימה את הרפובליקה הסינית ב"פלישה" למיאנמר, והגישה תלונה לאומות המאוחדות. לאחר משא ומתן ממושך, כל חיילי הקוומינטנג במיאנמר נשלחו לצפון תאילנד. חיילי קוומינטנג עזרו לתאילנד להילחם במורדים קומוניסטים ומנעו מהפכת שמאל בתאילנד, מה שגרם לראמה התשיעי, מלך תאילנד, לתת אישור מיוחד לחיילי הקוומינטנג להישאר בתאילנד, אך חלקם עזבו לטאיוואן.

## יחסים כלכליים
### חקלאות
תאגיד Known-You Seed Corporation, שבסיסו בטאיוואן שהוקם בשנת 1968, עבר לשוק מיאנמר בשנת 1994. בשנת 1996, הוא החל לשתף פעולה עם משרד החקלאות וההשקיה של מיאנמר, שייסד בית ספר חקלאי בדרום מיאנמר. המוצר המיובא ביותר על ידי החברה הוא אבטיח.

### תחבורה
צ'יינה איירליינס מציעה טיסות מנמל התעופה הבין-לאומי טאויואן לנמל התעופה הבינלאומי יאנגון.

## נציגויות דיפלומטיות
* בהיעדר יחסים דיפלומטיים רשמיים, למיאנמר יש נציגות בטאיפיי הידועה בשם משרד הסחר של הרפובליקה של האיחוד של מיאנמר בטאיפיי, המופעלת על ידי משרד המסחר של המדינה, שהוקמה ביוני 2015.
* לטאיוואן אין כיום נציגות בנייפידאו, כאשר ענייני מיאנמר מטופלים על ידי המשרד לכלכלה ותרבות של טאיפיי בבנגקוק, תאילנד. עם זאת, המועצה לפיתוח סחר חיצוני של טאיוואן הקימה משלחת סחר ביאנגון בנובמבר 2013.

## הערות שוליים

קטגוריה:ערכים ללא קטגוריות פיזיות - יחסי חוץ
אימות רב-שלבי

טקסט=מפתחות אבטחה פיזיים|ממוזער|מפתחות אבטחה פיזיים, המשמשים כדרך נוספת לכניסה, הזדהות ואימות.
**אימות רב-שלבי** (באנגלית: **Multi-factor authentication**  או בקיצור **MFA**) הוא סוג אימות אלקטרוני אשר משתמש בשתי דרכים או יותר על מנת לאפשר גישה לחשבון/מערכת, ותפקידו להגן מפני גישה של גורמים בלתי רצויים גם במידה ואחד או יותר מדרכי האימות כשלו.

הפופולרי ביותר כיום הוא האימות הדו-שלבי (2FA), שבו פרטי המשתמש (איימייל, שם משתמש או סיסמה קבועה) הם האימות הראשוני, ולאחר מכן אימות משני על ידי סיסמה חד-פעמית שנשלחת לנייד, לאימייל, לאפליקציה או נוצרת במכשיר ייעודי כמו RSA SecurID  או נמצאת ברשות הלקוח כרשימה מודפסת של סיסמאות חד-פעמיות.

## יתרונות
שימוש בשיטה זו מקשה באופן משמעותי על פריצה לחשבונות, שכן גם אם סיסמת המשתמש ידועה – גורם זדוני אינו מסוגל לקבל גישה לחשבון ללא הוכחה נוספת שהוא בעל החשבון.

נוסף על כך, לעיתים מדובר בנוחות, לדוגמה באתרים ממשלתיים רבים ניתן להזין מספר תעודת זהות בלבד ולקבל הודעה עם סיסמת כניסה חד-פעמית למכשיר הנייד מבלי לזכור סיסמאות בעל פה.

## חסרונות
ראשית, המשתמש עלול להינעל מחוץ לחשבון של עצמו אם לא הכין מראש קוד גיבוי לחשבונו (לדוגמה אם איבד גישה לאיימיל או לטלפון הנייד).

שנית, הליך זה אינו בהכרח מגן אם מכשיר הקשור לשיטת האימות נפרץ או נגנב, וממנו ניתן לקבל גישה לכל החשבונות הנדרשים לאימות הנוסף (לדוגמה אם אם המייל בו משתמשים לאימות מחובר מראש באותו המחשב, ניתן לראות את קוד האימות בקלות).

שלישית, הליך זה אינו בהכרח מגן מפני הנדסה חברתית (לדוגמה דיוג).

## סוגי אימות
סוגי האימות שמערכות משתמשות בכדי לאמת זהות הם:
* **משהו שאתה יודע** – כמו שם משתמש וסיסמה, קוד כניסה קבוע וכדומה
* **משהו בבעלותך** – מכשיר פיזי כמו מכשיר סלולרי שמייצר סיסמאות חד-פעמיות
* **משהו שאתה** – אמצעים ביומטרים כגון טביעת אצבע או זיהוי פנים
אימות רב-שלבי טוב משתמש בכמה סוגים במקביל, ואינו נשען רק על אחד מהם.

דוגמאות לאימות רב-שלבי:

* משיכת כסף מכספומט, בו רק השילוב הנכון של כרטיס הכספומט (דבר שנמצא ברשות המשתמש) וקוד (משהו שהמשתמש יודע) מאפשר לבצע את הפעולה
* כניסה לאתר שדורשת שם משתמש וסיסמה (משהו שהמשתמש יודע) וגם קוד מספרי שנשלח לטלפון של המשתמש (דבר שנמצא ברשות המשתמש), שאותו המשתמש נדרש להזין בנוסף לסיסמה, כדי לקבל גישה לחשבון שלו

אמצעי נוסף לאימות רב-שלבי הוא אפליקציית אימות של צד שלישי (Authenticator). אפליקציה כזו מאפשרת אימות רב-שלבי בדרך כלל על ידי הצגת קוד שנוצר באופן אקראי בו המשתמש יכול להשתמש, במקום שליחת קוד ב-SMS לטלפון של המשתמש או שימוש בשיטה אחרת.

## ראו גם
* סיסמה
* מנהל סיסמאות

## הערות שוליים

קטגוריה:אבטחת מידע
גשר להולכי רגל

[ממוזער|277x277 פיקסלים|גשר להולכי רגל ב[אל סלוודור]]
**גשר להולכי רגל** הוא גשר המיועד למעבר הולכי רגל. ככל גשר הוא מיועד לאפשר מעבר בנתיב הליכה מעל מכשולים פיזיים כגון כביש או נהר, אך ישנם גם גשרים להולכי רגל שנבנו כאטרקציה תיירותית, שמטרתם היא עצם החוויה של המעבר על הגשר.

בעוד שההתייחסות העיקרית לגשר היא כמבנה המקשר בין שתי נקודות בגובה ומעל פני הקרקע, גשר להולכי רגל יכול להיות גם מבנה נמוך יותר ואף צמוד־קרקע, המאפשר להולכי רגל לחצות אדמה רטובה, אדמה שבירה או ביצות. גשרים מסוג זה יכולים לנוע בין אבני מדרך ועד למבני פלדה משוכללים, כאשר אפילו עץ שנפל, יכול להיחשב כגשר להולכי רגל. לגשרים אלה תפקיד פונקציונלי וכן תפקיד אומנותי.

עבור קהילות כפריות במדינות מתפתחות, גשר להולכי רגל עשוי להיות אמצעי הגישה היחיד למרפאות, בתי ספר, עסקים ושווקים. עיצובים כגון גשר תלייה פשוט  פותחו על מנת לספק מענה בר קיימא לקהילות מסוג זה, תוך שימוש בחומרים וכוח עבודה מקומיים.

## עיצוב
ממוזער| גשר פשוט להולכי רגל
גשרים להולכי רגל עוקבים ברוב המקרים אחר אותם עקרונות תכנון כשאר סוגי הגשרים. עם זאת, עקב משקלם הנמוך יחסית לגשרים אחרים, גשרים אלו פגיעים יותר לנזקי תנודות ולכן מושמת חשיבות רבה יותר לדינמיקה בזמן תכנונם. גשרים כדוגמת גשר המילניום בלונדון משכו תשומת לב רבה לעניין זה בשנים האחרונות.

על מנת להבטיח כי גשרים להולכי רגל יהיו נגישים לנכים ובעלי מגבלות ניידות אחרות, גשרים רבים כיום כוללים מעליות ורמפות ואלה אף מחויבים בחוק במדינות מסוימות.

## סוגים
סוגי גשרים להולכי רגל כוללים:
* גשר קורות
* טיילת
* גשר קלפר
* גשר הירח
* גשר תלוי פשוט
* מסבך פשוט
* אבני מדרך
* גשר זיגזג
[ממוזער| תחנת Tilak Nagar ב[מומבאי]]ניתן לבנות גשרים להולכי רגל באותה הדרך בה בונים גשרי כביש או גשרי רכבת; בייחוד גשרים תלויים וגשרי קורות. ישנם מקרים בהם גשרים המיודעים לרכבים מומרים לגשרים להולכי רגל, לדוגמה גשר הברזל בבריטניה.

רוב הגשרים להולכי רגל מצוידים במעקות שמטרתם להפחית את הסיכון לנפילה. כאשר גשרים אלה עוברים מעל כבישים סואנים או מסילות ברזל, הם עשויים לכלול גדר או מחסום התאבדות על מנת למנוע מהולכי רגל לקפוץ או לזרוק עצמים על התנועה למטה.

### פסי רכבת
בעבר, חציית פסי רכבת ברגל ומעבר ממפרץ אחד למשנהו היה מעשה נפוץ, אך מאמצע המאה ה־19 ואילך נהיה פחות שכיח בעקבות עלייה בדרישות בטיחות. עם זאת, באזורים שקטים יותר, חציית הקו על ידי הליכה על הפסים עדיין אפשרית.

## במדינות מתפתחות
מאז שנות ה־80 המוקדמות, מספר ארגוני צדקה פיתחו עיצובים ברי קיימא של גשרים להולכי רגל לשימוש במדינות מתפתחות. ארגון הצדקה הראשון שפיתח עיצובים כאלה היה Helvetas, הממוקם בציריך, שווייץ. עיצובים כאלו בדרך כלל זמינים לציבור בחינם.

## קישורים חיצוניים

## הערות שוליים

*
קטגוריה:עיצוב נוף
קטגוריה:תשתית להולכי רגל
הוגו גייאמון

**הוגו גייאמון סנמרטין** (בספרדית: **Hugo Guillamón Sanmartín**; נולד ב־31 בינואר 2000) הוא כדורגלן ספרדי המשחק בעמדות הבלם והקשר האחורי בהיידוק ספליט מליגת העל הקרואטית.

## קריירה
### ולנסיה
גיימאון, יליד סן סבסטיאן שבחבל הבסקים, ובגיל שנתיים עבר ללאליאנה שבולנסיה. הוא ערך את הופעת הבכורה שלו בבוגרים בקבוצת המילואים של המועדון ב-16 בדצמבר 2017 בתיקו 0-0 מול באדלונה.

גיימאון ערך את הופעת הבכורה שלו בקבוצה הבוגרת של המועדון ב-22 בפברואר 2020 בהפסד 0–3 לריאל סוסיאדד. הוא כבש את שערו הראשון עבור הקבוצה ב-22 בנובמבר, בתיקו 2-2 מול דפורטיבו אלאבס.

### נבחרת ספרד
גיימאון ייצג את נבחרות ספרד בנבחרות הנוער עד גיל 17 ו-19. הוא זכה עם הנבחרת עד גיל 17 באליפות אירופה עד גיל 17 לשנת 2017, ובאליפות אירופה עד גיל 19 ב-2019.

ב-8 ביוני 2021 זומן לסגל הנבחרת הבוגרת של ספרד לאחר שמספר שחקנים בסגל נדבקו בנגיף הקורונה. הוא ערך את הופעת הבכורה שלו באותו המשחק באותו היום, כבש שער ותרם לניצחון של הנבחרת 0–4 על ליטא.

נכלל בסגל נבחרת ספרד לטורניר מונדיאל 2022.

## תארים
**נבחרת ספרד עד גיל 17**
* אליפות אירופה עד גיל 17: 2017

**נבחרת ספרד עד גיל 19**
* אליפות אירופה עד גיל 19: 2019

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:סן סבסטיאן: כדורגלנים
קטגוריה:כדורגלני ולנסיה
קטגוריה:כדורגלני נבחרת ספרד
קטגוריה:כדורגלני מונדיאל 2022
קטגוריה:ספרדים שנולדו ב-2000
קטגוריה:כדורגלני היידוק ספליט
ג'וזף מגווייר

**ג'וזף מגווייר** (באנגלית: **Joseph Maguire**; נולד ב-14 באוגוסט 1951) הוא קצין בצי ארצות הברית שלאחר פרישה כיהן כמנהל המרכז הלאומי למלחמה בטרור וראש המודיעין הלאומי בפועל בתקופת דונלד טראמפ.

## ביוגרפיה
ג'וזף מגווייר נולד וגדל בברוקלין. בשנת 1974 הוא סיים קולג' במנהטן וקיבל תואר ראשון במדעים. לאחר סיום הלימודים הוא התגייס לצי ארצות הברית בו שירת בעיקר בפיקוד הלוחמה המיוחדת של צי ארצות הברית. הוא סיים קורס הניכה בשנת 1977. בשנת 1982 הוא התחיל לשרת בצוות-2 של אריות הים. בשנים 1992–1994 פיקד על הצוות. בשנים 1994–1995 מקווייר עבד באוניברסיטת הרווארד. לאחר סיום פרק זה הוא חזר לשרות ובשנים 1999–2001 היה סגן מפקד פיקוד הלוחמה המיוחדת של צי ארצות הברית. בשנת 2004 התמנה מגווייר למפקד הפיקוד במקום אלברט קאלנד. מגווייר סיים את התפקיד בשנת 2007 ומונה לסגן מפקד המרכז הלאומי למלחמה בטרור לנושאים תכנון אסטרטגי-אופרטיבי.

בשנת 2010 הוא פרש משרות בדרגת תת אדמירל (גנרל שלושה כוכבים). במהלך שירותו הוא קיבל את מדליית השירות המצוין של הצי, מדליית השירות העילאי של מחלקת ההגנה (פעמיים), לגיון ההצטיינות (פעמיים), מדליית השירות הראוי לשבח של מחלקת ההגנה, מדליית השירות הראוי לשבח (פעמיים) ועיטורים רבים נוספים.

לאחר פרישה מהשרות מגווייר עסק בייעוץ לחברות שונות.

בשנת 2018 דונלד טראמפ מינה את מגווייר למנהל המרכז הלאומי למלחמה בטרור. בדצמבר 2018 המינוי אושר ב.

ב-8 באוגוסט 2019 טראמפ הכריז שמגווייר ימונה לתפקיד ראש המודיעין הלאומי בפועל. זאת בעקבות התפטרותו של דן קואטס. בספטמבר 2019 נודע לוועדה של בית הנבחרים שמגווייר לא קידם טיפול בתלונה אנונימית בהקשר לשיחה בין טראמפ לוולודימיר זלנסקי, במהלכה טראמפ לכאורה הבטיח דברים לזלנסקי, על מנת לקדם חקירת האשמות שחיתות כנגד משפחתו של ג'ו ביידן, יריב פוליטי של טראמפ. הממשל ניסה למנוע הופעה של מגווייר מפני הוועדה שחקרה את פרשת טראמפ–אוקראינה. בסופו של דבר הוא העיד וקיבל חופש במסירת מידע. הוא הצהיר שפעל כשורה.

בפברואר 2020 טראמפ נזף במגווייר על כך שעובדיו דיווחו לחברי ועדת הקונגרס שלדעתם רוסיה ככל הנראה התערבה לטובת טראמפ בבחירות. ב-21 בפברואר 2020 מגווייר התפטר ובמקומו מונה ריצ'רד גרנל.

## קישורים חיצוניים

* מאמרים על מגווייר

## הערות שוליים

קטגוריה:לוחמי אריות הים
קטגוריה:בוגרי מכללת מנהטן
קטגוריה:בוגרי בית הספר של הצי ללימודים מתקדמים
קטגוריה:ראשי המודיעין הלאומי של ארצות הברית
קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:אמריקאים שנולדו ב-1951
קטגוריה:מפקדי פיקוד הלוחמה המיוחדת של צי ארצות הברית
הכרוניקה היהודית

**ה[[כרוניקה|כְּרוֹנִיקָה]] היהודית** (בשוודית: **Judisk Krönika**; נהגה: **יודיסק קרניקה**) הוא כתב עת של הקהילה היהודית בסטוקהולם, בירת שוודיה, המסקר את אורח החיים והתרבות היהודית בשוודיה. "הכרוניקה היהודית" יצאה לאור לראשונה ב-1 במאי 1932 כירחון. בשנות ה-80 של המאה ה-20 עבר המגזין למתכונת דו-ירחון, והחל מ-2013 הוא יוצא לאור מדי רבעון.

## היסטוריה
ה"כרוניקה" נוסדה ב-1932 על ידי הסופר, המתרגם והפעיל הציוני דניאל בריק, בנו של מהגר יהודי מליטא שהיה מחובבי ציון. איריק ונדלפלט, אחד העורכים, תיאר במאמר מ-1979 את המניע להוצאת כתב עת יהודי עוד ב-1923, לנוכח התגברות האנטישמיות באירופה בתקופה שבין שתי מלחמות העולם:

כתב העת עסק לאורך השנים בתכנים הקשורים לתרבות היהודית, אך גם בתכנים ציוניים, במדינת ישראל, בסוגיות של אנטישמיות ושילוב הקהילה היהודית בשוודיה. "הכרוניקה היהודית" אף עסקה לאורך השנים בהיסטוריה העולמית, וכן בהשפעת המאורעות על קהילות יהודיות ברחבי העולם.

## ראו גם
* יהדות שוודיה
* ציונות
* דניאל בריק

## לקריאה נוספת
* Stephen Fruitman, **Cultural Zionism in Sweden: Daniel Brick's "Judisk Krönika"**, Nordisk Judaistik 9,2 (1988) 108-130 

## קישורים חיצוניים
* 
* 
* ארכיון מקוון באתר הספרייה הלאומית

## הערות שוליים

קטגוריה:עיתונים וכתבי עת ציונים
קטגוריה:עיתונות יהודית בשוודיה
קטגוריה:שוודיה: עיתונים
קטגוריה:ציונות בשוודיה
קטגוריה:יהדות שוודיה
נוכלים בחוג הנוצץ

**נוכלים בחוג הנוצץ** (באנגלית: **Harry and Walter Go to New York**) הוא סרט קולנוע אמריקאי מסוגת קומדיית פשע משנת 1976 בבימויו של מרק ריידל, עם מייקל קיין, ג'יימס קאן, אליוט גולד ודיאן קיטון בתפקידים הראשיים.

## תקציר העלילה
סדברי (מסצ'וסטס) 1892, הארי דיגבי (ג'יימס קאן) וולטר היל (אליוט גולד) הם שני שחקנים בתיאטרון וודביל. לאחר שהארי נתפס בגניבה מהקהל שניהם נשלחים למאסר בבית הסוהר בקונקורד. באותו זמן מגיע לבית הסוהר עבריין הצמרת אדם וורת' (מייקל קיין) ומתקבל בתשואות והערצה בעיקר על ידי נשות העיר. וורת' הוסגר למשטרה על ידי רופוס קריספ (צ'ארלס דרנינג) מנהל בנק בלוול (מסצ'וסטס) אותו פרץ וורת'. קריספ מודיע לו כי כעת יש בבנק כספת חדשה שאף אחד יכול לפרוץ. זה מרגיז את וורת' והוא מתכנן נקמה.

וורת' קונה בכספו את הנהלת הכלא ואת הסוהר הראשי דורגום (ברט יאנג). הוא מקבל חדר מפואר עם כל הנוחיות וכן הארי וולטר הופכים להיות משרתיו האישיים. הוא מצליח לרכוש את תוכניות בניין הבנק כדי לתכנן את הפריצה.

לכלא מגיעה מניו יורק העיתנאית ליסה צ'סנאט (דיאן קיטון) עם צלם כדי לראיין את וורת'. כאשר הארי שופך בטעות שמפניה על וורת' הוא זוכה לגערות. ליסה כועסת על וורת' בגלל יחסו לוולטר והארי ומבקשת מהם לבקר אותה לכשישתחררו. הם מצליחים לצלם את התוכניות במצלמת העיתון אך גורמים לשריפה. בלחץ וורת' הם נשלחים כעונש לעבוד במחצבה, שם גונב הארי ניטרו גליצרין שישמש אותם לפריצת קיר הכלא. לאחר מרדף ממושך הם מצליחים להגיע לניו יורק ונפגשים עם ליסה במערכת העיתון ומצליחם לקבל את תוכניות הבנק.

הבנק נמצא צמוד לבית האופרה והם מתחילים לתכנן את הפריצה ביחד עם העוזר הראשי מישה (ג'ק גילפורד) ושאר עובדי העיתון. ליסה תומכת בפריצה כדי לחלק את הכסף לעניים.

וורת' משוחרר על-תנאי וגם הוא מתכנן לפצח את הכספת החדשה. שתי הקבוצות לא יודעות אחת על השנייה. הפריצה של הארי וולטר מתבצעת דרך בית האופרה ששם מועלית אופרטה בכיכובה של גלוריה פונטיין (לסלי אן וורן) שהיא גם המאהבת של וורת'.

הקבוצה של הארי וולטר מצליחה לחדור לבנק מתחת לבית האופרה. כדי להאריך את ההופעה מתפרצים הארי וולטר להצגה ומאריכים אותה כאילו הם חלק מההצגה ואף זוכים לתשואות. הם מצליחים לפוצץ את הכספת ולגנוב שקי כסף רבים. וורת' ממהר למקום ונעצר הידי קריספ אך משוחרר לאחר שהוא מגלה שהוא בדרך לכספת ולא יוצא משם...

לבסוף חוגגים הארי וולטר במסעדה יוקרה עם החוג הנוצץ בעוד שליסה וורת' השרמנטי מסתודדים ומחליטים לעבוד בעתיד ביחד...

## צוות השחקנים

## קישורים חיצוניים

*קדימון לנוכלים בחוג הנוצץ, באתר יוטיוב
*נוכלים בחוג הנוצץ, באתר TCM
*אליוט גולד על נוכלים בחוג הנוצץ, באתר יוטיוב
*נוכלים בחוג הנוצץ, באתר יוטיוב

קטגוריה:סרטי 1976
קטגוריה:סרטי חבר'ה
קטגוריה:סרטי קולומביה
קטגוריה:סרטי קומדיית פשע
קטגוריה:סרטים אמריקאיים
קטגוריה:סרטים באנגלית
קטגוריה:סרטי העוסקים במעשי שוד
ספידי סמית' (כדורסלן)

**קנת' ג'יי "ספידי" סמית' ג'וניור** (באנגלית: **Kenneth J. "Speedy" Smith Jr.**; נולד ב-28 בינואר 1993) הוא כדורסלן אמריקאי המשחק בעמדת הרכז בטורק טלקום.

## קריירה
סמית' גדל בסיינט פיטרסברג, פלורידה, ובחר לשחק בקבוצת הכדורסל של אוניברסיטת לואיזיאנה טק. ב-140 משחקים, הוא העמיד ממוצעים של 6.2 נקודות, 6.1 אסיסטים, 3.8 ריבאונדים ו-1.8 חטיפות למשחק, וסיים את הקריירה כשיאן האוניברסיטה באסיסטים (858) ובחטיפות (258).

לאחר שלא נבחר בדראפט 2015 ב-NBA, ב-11 באוגוסט 2015 חתם על חוזה לשנתיים בוואף ריגה מליגת העל הלטבית. הוא שוחרר מהקבוצה ב-24 בנובמבר, לאחר ששיחק 11 משחקים בלבד.

ב-6 בינואר 2016 עבר ללוס אנג'לס די-פנדרס מליגת הפיתוח של ה-NBA. ב-13 באוקטובר 2017 הועבר בטרייד לגרנד ראפידס דרייב, גם היא מליגת הפיתוח.

ב-26 ביולי 2019 חתם בסולנוקי אולאי מליגת העל ההונגרית. ב-19 בדצמבר 2019 עבר לספירו שרלרואה מליגת העל הבלגית והיורוקאפ. במרץ 2020 בוטלה הליגה בשל התפרצות נגיף הקורונה. ב-8 באפריל 2020 חתם סמית' באנטוורפ ג'יינטס, גם היא בליגת העל הבלגית.

ב-28 במאי חתם במכבי חיפה, שיחק במדיה שישה משחקי ליגה ושני משחקי פלייאוף, והעמיד בליגה ממוצעים של 15 נקודות, 7.7 אסיסטים ו-3 ריבאונדים ב-34 דקות למשחק. ב-12 בדצמבר 2020 חתם בלימוז' מליגת העל הצרפתית עד לתום העונה. ב-19 בספטמבר 2021 חתם סמית' עם בריטאס וילנה מליגת העל הליטאית, וזכה עימה באליפות ראשונה אחרי 12 שנים.

ב-10 ביולי 2022 חתם בהפועל ירושלים, בעונות 2022/2023 ו-2023/2024 זכה בגביע המדינה. ב-6 בנובמבר 2024 עזב את הקבוצה.

ב-7 בנובמבר 2024 חתם בטורק טלקום מהליגה הטורקית והיורוקאפ.

## תארים
; הפועל ירושלים
* גביע המדינה (2): 2022/2023, 2023/2024

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:כדורסלנים אמריקאים
קטגוריה:פלורידה: כדורסלנים
קטגוריה:כדורסלני אוניברסיטת לואיזיאנה טק
קטגוריה:כדורסלני VEF ריגה
קטגוריה:כדורסלני לוס אנג'לס די-פנדרס
קטגוריה:כדורסלני גרנד ראפידס דרייב
קטגוריה:כדורסלני סולנוקי אולאי
קטגוריה:כדורסלני ספירו שרלרואה
קטגוריה:כדורסלני אנטוורפ ג'יינטס
קטגוריה:כדורסלני לימוז'
קטגוריה:כדורסלני ריטאס וילנה
קטגוריה:כדורסלני הפועל ירושלים
קטגוריה:כדורסלני טורק טלקום
קטגוריה:אמריקאים שנולדו ב-1993
ברצלונה ב' (כדורסל)

**ברצלונה כדורסל ב'<nowiki/>** (בספרדית: **FC Barcelona Bàsquet B**), הידוע גם בשם **בארסה ב'<nowiki/>** (**Barça B**), היא קבוצת המילואים של קבוצת הכדורסל הספרדית ברצלונה. הקבוצה משחקת כעת ב-LEB Plata, הליגה השלישית במערכת ליגות הכדורסל בספרד.

בשנת 2003, ברצלונה ב' זכתה בליגה הספרדית הרביעית, ה-EBA, ובכך עלתה לליגת ה-LEB 2, אך לאחר מכן, היא ויתרה על מקומם. לאחר הסכם בין ברצלונה לקורנלה, קורנלה שימשה כקבוצת המילואים של ברצלונה, וברצלונה ב' בין 2005 ל-2010. בשנת 2010, ברצלונה ב' נפתחה מחדש, ושיחקה ב-LEB Plata.

לאחר מכן שיחקה הקבוצה בליגה הספרדית השנייה LEB Oro, משנת 2012, כאשר הקבוצה קיבלה מקום פנוי בליגה, ועד 2014, אז ירדה שוב לליגה השלישית. באוגוסט 2015, המועדון חזר שוב לליגה השנייה, אך ירד .

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ברצלונה (כדורסל)
קטגוריה:ברצלונה אתלטיק
קליפורניה סרף

ה**קליפורניה סרף** (באנגלית: **California Surf**) הייתה קבוצת כדורגל מקליפורניה שבארצות הברית, אשר שיחקה בליגת ה-NASL בין השנים 1978–1981.

## היסטוריה
הקבוצה נוסדה במקור בשם סנט לואיס סטארס בשנת 1967. כאשר ליגת ה-NPSL (ליגת הכדורגל הלאומית המקצועית) והתאחדות האמריקאית התאחדו לליגת ה-NASL, הסטארס עברו לליגה החדשה והתחרו למשך 10 עונות נוספות. לאחר סיום עונת 1977, הקבוצה עברה לאנהיים שבקליפורניה, והשם החדש שנבחר למועדון היה *"קליפורניה סרף"*.

הסרף פתחה את עונת 1978 עם ניצחון 1–0 מול פורטלנד טימברס ב-1 באפריל 1978.

במהלך שנותיה כמועדון בNASL, הסרף העפילו 4 פעמים לסיבוב הראשון (רבע הגמר), אך הפסידו בכל פעם שהגיעו לשלב זה. הסרף מעולם לא זכו להעפיל לשלבים המאוחרים.

ב-15 בספטמבר 1981, הוכרז שהקבוצה מפסיקה את פעילותה. למחרת, הליגה הודיעה שהסרף הייתה אחת מחמש הקבוצות שלא הצליחו לשלם את הערבות הנדרשת בסך 150,000 דולר, על מנת להשתתף בליגת האולמות בעונת 1981/82.

## שחקני עבר בולטים
*  קרלוס אלברטו
*  ג'ורג' גרהאם

## קישורים חיצוניים

קטגוריה:קבוצות כדורגל שהוקמו ב-1978
קטגוריה:קליפורניה: מועדוני ספורט
קטגוריה:קבוצות כדורגל אמריקאיות
דיפלוגלוסה

**דיפלוגלוסה** (שם מדעי: Diploglossa), היא קבוצה של לטאות מהקבוצה דמויי קמטן, המהווים ענף עצמאי הכולל 4 משפחות שונות, הקרובות למשפחת ההלודרמיים. בעבר השתייכה לקבוצה זו גם משפחת הסיניזאוריים, הכוללת כיום את המין לטאה תנינית סינית, אך זו הופרדה לאחר בדיקות לענף Paleoanguimorpha, הקרוב יותר לכוחיים.

הקבוצה קיימת החל מהקרטיקון התחתון לפני 110 מיליון שנה ומיניה נחשבים לפרימיטיבים ביותר מבין דמויי-הקמטן ורבים מהם בעלי רגליים מנוונות ואף נעלמו אצל הקמטניים וקמטני אמריקה. ברובם הם שוכני עלווה היוצאים בלילות לחפש טרף קטן והם אינם ארסיים. חלקם משריצים צאצאים חיים מגופם.

## מיון
*קבוצה **דיפלוגלוסה** (Diploglossa)
**קבוצה Carusioidea
***משפחה קסנוקזאוריים (Xenosauridae)
**קבוצה Anguioidea
***משפחה קמטני זכוכית (Diploglossidae)
***משפחה Dorsetisauridae
***משפחה קמטני אמריקה (Anniellidae)
***משפחה קמטניים (Anguidae)

## קישורים חיצוניים

קטגוריה:בעלי חיים שתוארו ב-1864
קטגוריה:טקסונים שתוארו בידי אדוארד דרינקר קופ
קטגוריה:דמויי קמטן
אסטריט סלמני

**אסטריט סלמני** (בשוודית: **Astrit Selmani**; נולד ב-13 במאי 1997) הוא כדורגלן קוסוברי יליד שוודיה המשחק בעמדת החלוץ בגטבורג מליגת העל השוודית בהשאלה מהפועל באר שבע, ובנבחרת קוסובו.

## קריירה
סלמני החל לשחק כדורגל במועדון של עיר הולדתו השוודית, מאלמה. בגיל 12 הוא נפצע ברצועה הצולבת ועזב את המועדון לטובת Kulladals IF. בגיל 17 הצטרף סלמני ל-BK Olympic, בה ערך את הופעת הבכורה שלו בקבוצת בוגרים בליגה השוודית החמישית. בסך הכל הוא שיחק 37 משחקים וכבש 14 שערים עבור הקבוצה. לפני תחילת עונת 2016, סלמני הצטרף לאנגלומס מהליגה השנייה בשוודיה.

ב-17 ביולי 2016 סלמני הצטרף לקבוצת קריסטיאנסטד מהליגה השוודית השלישית.

ב-24 בנובמבר 2016 הצטרף לרוזנברג מהליגה השוודית הראשונה.

ב-8 בפברואר 2018 הצטרף סלמני לטורנס מליגת העל השוודית. חודשיים לאחר מכן, הוא ערך את הופעת הבכורה שלו במועדון בניצחון 1–2 על לונדס.

ב-21 בינואר 2019 חתם ב-Varbergs BoIS מהליגה השוודית השנייה. ב-30 במרץ 2019 ערך את הופעת הבכורה שלו נגד מיאלבי וכבש את השער היחיד של קבוצתו בניצחון 0–1. בסך הכל כבש סלמני 15 שערים ב-27 משחקי ליגה, והוביל את הקבוצה לעלייה ראשונה בהיסטוריית המועדון לליגה הבכירה.

את עונת 2020 סיימה ורברג במקום ה-11, בעונתה הראשונה אי פעם בליגה השוודית העליונה. במהלך העונה הבקיע סלמני 15 שערים ב-24 משחקים וסיים כסגן מלך השערים השני של הליגה, לאחר כריסטופר נימאן ("טוטה").

ב-18 בדצמבר 2020 עבר סלמני להמארבי בחוזה לארבע שנים, והפך לרכש היקר בתולדות המועדון.

ב-18 ביולי 2022 חתם סלמני על חוזה לשלוש שנים בהפועל באר שבע, ששילמה תמורתו להמארבי 650 אלף אירו. ב-4 באוגוסט 2022 כבש את שער הבכורה שלו בקבוצה, בניצחון קבוצתו 2–0 בחוץ על לוגאנו במסגרת הסיבוב השלישי של מוקדמות הליגה האזורית.

ב-31 בינואר 2023 הושאל לקבוצה הדנית מיטיולן.

ב-11 באוגוסט 2023 חזר לשוודיה והושאל לגטבורג.

## נבחרת קוסובו
סלמני, שנולד וגדל בשוודיה, הוא ממוצא אלבני-קוסובורי, ממיטרוביצה. הוא זכאי היה לייצג שלוש מדינות, אלבניה, קוסובו ושוודיה. ב-17 במרץ 2021 התאחדות הכדורגל של קוסובו הודיעה שסלמני החליט לייצג את נבחרתה הלאומית.

הופעת הבכורה שלו בנבחרת קוסובו נערכה ב-9 באוקטובר 2021 במסגרת משחקי מוקדמות מונדיאל 2022 נגד שוודיה. ב-24 במרץ 2022 סלמני כבש את שערו הראשון עבור הנבחרת בניצחון במשחק ידידות 0–5 על בורקינה פאסו.

## תארים
**המארבי**
* הגביע השוודי: 2020/2021

## קישורים חיצוניים

## הערות שוליים

קטגוריה:כדורגלנים קוסוברים
קטגוריה:כדורגלנים שוודים
קטגוריה:חלוצי כדורגל קוסוברים
קטגוריה:חלוצי כדורגל שוודים
קטגוריה:מאלמה: כדורגלנים
קטגוריה:כדורגלני המארבי
קטגוריה:כדורגלני הפועל באר שבע
קטגוריה:כדורגלני מיטיולן
קטגוריה:כדורגלני גטבורג
קטגוריה:כדורגלני נבחרת קוסובו
קטגוריה:כדורגלנים זרים בישראל
קטגוריה:אישים ממוצא אלבני
קטגוריה:אישים ממוצא קוסובני
קטגוריה:ספורטאים שוודים בישראל
קטגוריה:ספורטאים שוודים בדנמרק
קטגוריה:ספורטאים קוסוברים בישראל
קטגוריה:ספורטאים זרים בדנמרק
קטגוריה:קוסוברים שנולדו ב-1997
קטגוריה:שוודים שנולדו ב-1997
הגלגל הענק של התערוכה העולמית של שיקגו

**הגלגל הענק של התערוכה העולמית של שיקגו** (הידוע גם כ"**גלגל שיקגו**" או "**גלגל פריס**"; אנגלית: Ferris Wheel). הגלגל תוכנן ונבנה על ידי ג'ורג' וושינגטון גייל פריס הבן כסמלה ומרכזה של התערוכה העולמית של שיקגו שנערכה ב-1893. מאז, נבנו גלגלי ענק רבים אחרים שעוצבו בהשראתו.

הגלגל, שהתנשא לגובה של 75 מטרים ושקל כ-2,000 טונות, היה המתקן הגדול בתערוכה. הוא הונע על ידי כ-2 מנועי קיטור, שהספק של כל אחד עמד על כ-1,000 כוחות סוס. בגלגל היו 36 תאי נוסעים שבכל אחד מהם יכלו לנסוע כ-60 נוסעים (20 יושבים ו-40 עומדים), ובסה"כ בגלגל יכלו לנסוע כ-2,160 נוסעים בו זמנית. הגלגל היה מבנה הפלדה הגדול ביותר שניצוק באותה עת, ובשל גובהו (שהיה שווה לבניין בן 26 קומות) – היה אחד המבנים הגבוהים בעולם באותה עת (אולם היה רק רבע מגובה מגדל אייפל, בו ניסה להתחרות). מחיר של שני סיבובים בגלגל היה כ-50 סנט, כמו עלות הכניסה לתערוכה העולמית עצמה.

## היסטוריה
ממוזער|מבקרים בגלגל הענק
הגלגל הענק תוכנן ונבנה על ידי ג'ורג' וושינגטון גייל פריס הבן, בוגר המכון הפוליטכני רנסלר (האוניברסיטה הטכנולוגית הוותיקה ביותר בעולם דוברי האנגלית), פריס הבן היה בונה גשרים בפיטסבורג והוא החל את הקריירה שלו בתעשיית הרכבות ולאחר מכן התעסק בבניית גשרים ברחבי ארצות הברית. פריס הבין את הצורך ההולך וגובר בפלדה והקים את חברתו "GWG Ferris & Co", חברה שבדקה ובנה מתכות עבור מסילות ברזל וגשרים.

כדי ליצור בסיס לגלגל, השתמשו בדינמיט לפריצת קרקע קפואה בעומק של שלושה מטרים, במהלך החורף של 1892–1893 השתמשו העובדים להפשרת הלכלוך ולמניעת את הקפאת הבטון היצוק במנועי סילון.

ב-9 ביוני 1893, החלה בציפייה רבה ובמידה רבה של חרדה נסיעת המבחן של הגלגל, המנוע שהפעיל את הגלגל תודלק על ידי מנועי קיטור.

פריס עצמו לא יכול היה להשתתף בהשקת המצאתו, ובאותו ערב קיבל מברק אודות הפעלתו המוצלחת של הגלגל.

ב-1896, האחים לומייר שנחשבים ממציאי הקולנוע, צילמו סרט של צומת רייטווד-קלארק שכלל את הגלגל הענק. זהו אחד הסרטים הראשונים בהם מופיעה העיר שיקגו.

הגלגל הענק פורק ואז נבנה מחדש בלינקולן פארק, שיקגו, בשנת 1895, מאז פורק ונבנה בפעם השלישית והאחרונה בתערוכה העולמית של סנט לואיס שנערכה ב-1904, שם נהרס באופן סופי ב-1906. ב-2007 התגלה אחד מצירי הגלגל, הציר שהיה במשקל 45 טון נמצא קבור בסמוך למקום הריסת הגלגל.

## קישורים חיצוניים

## הערות שוליים

תערוכה העולמית של שיקגו
קטגוריה:התערוכה העולמית של שיקגו (1893)
אברהם חג'אג'

הרב **אברהם חג'אג**' היה רב ודיין תוניסאי, שימש כרבה הראשי של תוניסיה בין השנים 1873–1880.

## ביוגרפיה
בתחילת דרכו שימש כדיין בבית דינו של הרב ישועה בסיס. לאחר פטירתו של הרב הראשי לתוניסיה, הרב נתן בורג'ל (השני) באייר ה'תרל"ד (1874) התמנה במקומו למשרת הרב הראשי לתוניסיה. בתקופתו התעורר ביקוש להכנסת לימודי חול לחינוך היהודי הרב חג'אג', יחד עם רב קהילת הגראנה הרב אברהם אבוקרא תמכו בהוספת מעט שיעורי חול ושפות זרות, מחשש שהורים ישלחו את ילדיהם לבתי ספר צרפתיים לא יהודיים. כאשר חברת "כל ישראל חברים" רצתה לפתוח בית ספר בתוניס תמך בכך, לאחר שהחברה התחייבה שבית הספר יפעל לפי רוח התורה. יש הטוענים כי בדיעבד התחרט על הסכמתו זו.

סרב להתפרנס מהרבנות, וחי מתימכתו של בן-דודו העשיר אליהו חג'אג'.

מבין תלמידיו: הרב ישראל זיתון והרב משה שתרוג.

נפטר ללא ילדים בשמיני עצרת, כ"ב בתשרי ה'תרמ"א, ספטמבר 1880.

## ספריו
* **זרעו של אברהם** - חידושים על הש"ס. ירושלים, ה'תרמ"ט.
* **שערי צדק** ("זרעו של אברהם" חלק ב) - הלכה ודרושים. תוניס, ה'תרפ"ח.

## לקריאה נוספת
* הרב רפאל בנימין כהן, **מלכי תרשיש**, תשמ"ו, עמ' קסז - קסט

## קישורים חיצוניים
* יום פטירתו של הרב אברהם חג'אג', אתר תוניסיה מורשת.

## הערות שוליים

קטגוריה:רבנים תוניסאים
קטגוריה:רבנים ראשיים לתוניסיה
קטגוריה:תוניס: רבנים
קטגוריה:פרשני התלמוד
קטגוריה:מחברי ספרי דרוש
קטגוריה:נפטרים ב-1880
מגדלנה אריקסון

**מגדלנה לילי אריקסון** (בשוודית: **Magdalena Lilly Eriksson**; נולדה ב-8 בספטמבר 1993) היא כדורגלנית שוודית, המשחקת בעמדת המגנה והבלמית בבאיירן מינכן מהבונדסליגה לנשים ובנבחרת שוודיה. זכתה עם הקבוצות בהן שיחקה באליפויות וגביעים בשוודיה ואנגליה ובשנת 2020 בתואר כדורגלנית השנה בשוודיה.

## קריירה
### קריירת מועדונים
אריקסון נולדה בסטוקהולם והחלה לשחק כדורגל בגיל צעיר בקבוצת אנסקד המקומית. בעידודו של אביה עברה לשחק בהמרבי כדי לשפר את משחקה ולקדם אותה. בגיל 17 ערכה את הופעת הבכורה שלה ליגת העל השוודית. בתום אותה עונה ירדה הקבוצה ליגה ואריקסון עברה לג'וגרדנס ששיחקה בליגת העל. בתום עונה אחת שוב ירדה הקבוצה ליגה ואריקסון עברה ללינשפינג. במשך חמש העונות ששיחקה בקבוצה זכתה באליפות ובשני גביעים.

בשנת 2017 חתמה על חוזה לשנתיים בצ'לסי מהסופר ליג האנגלית. כבר בעונתה הראשונה זכתה עם הקבוצה בדאבל. בשנת 2019 מונתה לקפטנית הקבוצה ובסוף עונה זו זכתה באליפות נוספת. בעונת 2020/2021 זכתה עם הקבוצה בטרבל (אליפות, גביע וגביע הליגה) והייתה שותפה להישג השיא של הקבוצה עד מועד זה כשהגיעה לגמר ליגת האלופות שם הפסידה לברצלונה. בעונת 2021/2022 זכתה עם צ'לסי בדאבל.
ממוזער|left|אריקסון במדי צ'לסי ב-2021

ב-1 ביוני 2023 חתמה אריקסון בבאיירן מינכן מהבונדסליגה לנשים עד לקיץ 2026. יחד עמה חתמה בקבוצה בת-זוגה פרניל הארדר.

### בנבחרת
בגיל 15 הצטרפה אריקסון לנבחרת שוודיה עד גיל 15 ומאוחר יותר שיחקה גם בנבחרת עד גיל 16, 17, 19 ו-23. הייתה שותפה לזכיית נבחרת שוודיה עד גיל 19 באליפות אירופה ב-2013. במסגרת הנבחרות הצעירות רשמה 56 הופעות.

בגיל 20 זומנה לנבחרת הבוגרת וערכה את הופעת הבכורה שלה ב-2014 במשחק ידידות מול צרפת. רשמה 85 הופעות והבקיעה 10 שערים במדי הנבחרת. בין היתר לקחה חלק עם הנבחרת בזכייה במדליות כסף באולימפיאדת ריו דה ז'ניירו ב-2016 ובאולימפיאדת טוקיו ב-2021 וכן בזכייה במקום השלישי בגביע העולמי בצרפת ב-2019.

## הישגים ותארים
### במועדונים
;לינשפינג
* אליפות ליגת העל השוודית לנשים ב-2016.
* הגביע השוודי לנשים ב-2013/2014, 2014/2015.
;צ'לסי
* אליפות ההסופר ליג האנגלית לנשים בעונות 2017/2018, 2019/2020, 2020/2021, 2021/2022.
* גביע ה-FA לנשים ב-2017/2018, 2020/2021, 2021/2022, 2022/2023.
* גביע הליגה ב-2019/2020 ו-2020/2021.
* מגן הקהילה ב־2020

### בנבחרת
* אליפות אירופה בכדורגל נשים עד גיל 19 ב-2013.
* מדליית כסף באולימפיאדה ב-2016, 2021.
* מקום שלישי בגביע העולם בכדורגל נשים ב-2019.

### תארים והישגים אישיים
* שחקנית השנה השוודית הטובה בעולם ב-2020
* שחקנית ההגנה השוודית הטובה בעולם ב-2020 ו-2021
* הרכב השנה של פיפ"א ב-2021

## קישורים חיצוניים

* 

## הערות שוליים

קטגוריה:כדורגלניות שוודיות
קטגוריה:מגנות כדורגל
קטגוריה:כדורגלניות צ'לסי
קטגוריה:כדורגלניות באיירן מינכן
קטגוריה:זוכות מדליית כסף אולימפית משוודיה
קטגוריה:זוכות מדליית כסף אולימפית שוודיות: כדורגל
קטגוריה:כדורגלניות שוודיות באולימפיאדת ריו דה ז'ניירו (2016)
קטגוריה:כדורגלניות שוודיות באולימפיאדת טוקיו (2020)
קטגוריה:שוודיות שנולדו ב-1993
קטגוריה:שוודים שנולדו ב-1993
ספידי סמית' (סרט)

**ספידי סמית**' (באנגלית: **Speedy Smith**) הוא סרט דרמה אילם אמריקאי של הבמאי דיוק וורן, שיצא לאקרנים ביוני 1927.

## עלילה
על מנת לגייס כסף עבור ניתוח חיוני הנצרך עבור אמהּ של חברתו, בילי סמית' נענה לאתגר שהציב מולו המתאגרף סלאג'ר סמפסון. אם סמית' ישרוד שלושה סיבובים בקרב האיגרוף, הוא יזכה בדמי השלל.

## שחקנים
* בילי סאליבן  – בילי סמית'
* הייזל דין – טנה לוסיאן
* הארי טנברוק  – סלאג'ר סמפסון
* וירג'ינה טרו בורדמן  – וידום לוסיאן
* ג'ורג' פריולט  – צ'ארלס סמית'

## קישורים חיצוניים

קטגוריה:סרטים אילמים
קטגוריה:סרטים אמריקאיים משנת 1927
פילדלפיה אטומס

ה**פילדלפיה אטומס** (באנגלית: **Philadelphia Atoms**) הייתה קבוצת כדורגל מפילדלפיה שבארצות הברית, אשר שיחקה בליגת הNASL בין השנים 1973–1976.

## היסטוריה
פילדלפיה אטומס נוסדה על ידי איל הבנייה בפילדלפיה תומאס מקלוסקי בשנת 1973. הקבוצה שיחקה עם הרכב אמריקאי ברובו, והם אף זכו בתואר ה-NASL בשנה הראשונה לייסוד המועדון, כשהביסו את מועדון דאלאס טורנדו בתוצאה 2–0. לאחר משחק האליפות הזה, שוער פילדלפיה, בוב ריגבי, הפך לשחקן הכדורגל הראשון מהקבוצה שהופיע על השער של ספורטס אילוסטרייטד.

האטומים לא יכלו לשמור על הצלחת העונה הראשונה שלהם, מכיוון שהמועדון לא העפיל לפלייאוף בכל אחת משלוש העונות ב-NASL. לאחר עונת 1975, הקבוצה נמכרה למספר מועדונים מקסיקנים, ביניהם מועדון הכדורגל גוודלחרה.

הזיכיון על המועדון הוסר שנתיים לאחר מכן כאשר פילדלפיה פיורי הוקמה ב-1978.

האטומים היו גם חלק ממה שנחשב על ידי היסטוריונים, ללידתו של כדורגל אולמות מודרני בארצות הברית. ב-11 בפברואר 1974, האטומים אירחו את קבוצת הצבא האדום במשחק תצוגה.

בשנת 2017, קבוצה חדשה החלה לשחק בליגת הכדורגל האמריקאית בשם מ.כ. פילדלפיה אטומס. המועדון ממשיך את המורשת של האטומים ומשתמש בצבעים של הקבוצה המקורית.

## תארים והישגים
* **[[סוקר בול|NASL]]**
** **אליפות (1)**: 1973

## קישורים חיצוניים

* גלריית המדים של פילדלפיה אטומס

קטגוריה:קבוצות כדורגל שהוקמו ב-1973
קטגוריה:פילדלפיה: מועדוני ספורט
קטגוריה:קבוצות כדורגל אמריקאיות
Wild Horses (שיר של הרולינג סטונס)

"**Wild Horses**" הוא שיר של להקת הרוק האנגלית הרולינג סטונס מתוך אלבומם *[[Sticky Fingers]]* משנת 1971. הוא פורסם ב-12 ביוני 1971 כסינגל. מגזין הרולינג סטון דירג את השיר במקום ה-334 ברשימת "500 השירים הגדולים בכל הזמנים" בשנת 2004. בשנת 2021 מיקום השיר עלה למקום ה-193 ברשימה.

בשנת 1993 ג'אגר טען כי בניגוד לטענות המקובלות, השיר לא נכתב על בת זוגו בעבר מריאן פיית'פול. אשתו לשעבר של ג'אגר, ג'רי הול, טענה כי Wild Horses הוא השיר האהוב עליה מבין אלו שנוצרו על ידי הלהקה.

השיר הוקלט בתאריכים 2–4 בדצמבר 1969 ויצא באלבומם ב-1971. עם הוצאתו כסינגל ביוני 1971, "Wild Horses" הגיע למקום ה-28 במצעד בילבורד הוט 100.

בשנת 1995 צולם קליפ בשחור-לבן לגרסה האקוסטית של השיר.

"Wild Horses" מופיע בסרט אדפטיישן ובסדרות הטלוויזיה מיליארדים, בוג'ק הורסמן ומחלקת גנים ונוף.

## קרדיטים
* מיק ג'אגר - שירה
* קית' ריצ'רדס - גיטרה אקוסטית שנים עשר מיתרים, גיטרה חשמלית, קולות רקע
* מיק טיילור - גיטרה אקוסטית
* ביל ווימן - גיטרה בס
* צ'ארלי ווטס - תופים
* ג'ים דיקינסון - פסנתר

## נתוני מכירות

## קישורים חיצוניים

## הערות שוליים

קטגוריה:שירי הרולינג סטונז
קטגוריה:שירי אלישה קיז
קטגוריה:שירים באנגלית
קטגוריה:שירים על סוסים
קטגוריה:בלדות משנות ה-1970
קטגוריה:בלדות קאנטרי
קטגוריה:בלדות רוק
קטגוריה:שירי קאנטרי רוק
קטגוריה:שירי פלטינה באוסטרליה
אוניברסיטת קרטין

**אוניברסיטת קרטין** (באנגלית: **Curtin University**) היא אוניברסיטת מחקר ציבורית אוסטרלית שממוקמת בעיר פרת' שבאוסטרליה המערבית. האוניברסיטה קרויה על שם ג'ון קרטין, ראש ממשלת אוסטרליה בשנים 1941–1945. זוהי האוניברסיטה הגדולה ביותר באוסטרליה המערבית, עם 59,939 סטודנטים (נכון לשנת 2021).

אוניברסיטת קרטין קיבלה מעמד של אוניברסיטה לאחר חקיקה בפרלמנט של אוסטרליה המערבית ב-1986. מאז האוניברסיטה התרחבה וכיום יש לה קמפוסים בסינגפור, מלזיה, דובאי ומאוריציוס. בנוסף על כך, יש לה שיתופי פעולה עם 90 אוניברסיטאות ב-20 מדינות. האוניברסיטה פועלת באמצעות חמש פקולטות עיקריות ולמעלה מ-95 מרכזים. היה לה קמפוס בסידני בשנים 2005–2016.

אוניברסיטת קרטין חברה באסטרונומי אוסטרליה (AAL), ופעילה במחקר במגוון תחומים אקדמיים.

## היסטוריה
אוניברסיטת קרטין נוסדה בשנת 1966 כמכון הטכנולוגי של אוסטרליה המערבית. פעילות המכון התבססה על המכללה הטכנית של פרת', שנפתחה בשנת 1900. הקמפוס הנוכחי של המכון נפתח ב-1966.

ב-1969 סופחו למכון שלושה מוסדות: בית הספר למכרות (שנפתח ב-1902), המכללה החקלאית (שנפתחה ב-1926), ובתי הספר לפיזיותרפיה וריפוי בעיסוק (שפעלו מאז שנות ה-50). בשנים 1966–1976 המכון התרחב מ-2,000 ל-10,000 תלמידים.

בדצמבר 1986 המכון הפך לאוניברסיטה שנקראה על שם ראש ממשלת אוסטרליה לשעבר, ג'ון קרטין. בכך אוניברסיטת קרטין לטכנולוגיה הפכה לאוניברסיטה השלישית באוסטרליה המערבית ולאוניברסיטה הטכנולוגית הראשונה באוסטרליה.

בשנת 1993 הוקם בית ספר למנהל עסקים. בשנת 2008 אוניברסיטת קרטין פתחה קמפוס בסינגפור. בשנת 2010 שם האוניברסיטה קוצר ל"אוניברסיטת קרטין".

## ארגון
משנת 2007, ההוראה והמחקר של האוניברסיטה מתבצעים בחמש פקולטות (שהיו בעבר חטיבות), שכל אחת מהן כוללת מספר בתי ספר. בתי ספר אלה אוחדו בשנת 2020 כתוצאה מקיצוץ בתקני הסגל. כיום מבנה האוניברסיטה הוא:
* המרכז ללימודי אבוריג'ינים
* הפקולטה למנהל עסקים ומשפטים
** בית הספר לחשבונאות וכלכלה
** בית ספר לניהול ושיווק
** בית הספר למשפטים
* הפקולטה למדעי הבריאות
** בית הספר לרפואה
** בית ספר לבריאות
** בית הספר לאחיות קרטין
** בית הספר לבריאות הציבור
* הפקולטה למדעי הרוח
** בית הספר לעיצוב וסביבה
** בית הספר לתקשורת, אומנויות ויצירה חברתית
** בית ספר לחינוך
* הפקולטה למדעים והנדסה
** בית ספר להנדסה אזרחית והנדסת מכונות
** בית הספר למדעי כדור הארץ וכוכבי לכת
** בית הספר להנדסת חשמל, מחשוב ומתמטיקה
** בית הספר למדעי המולקולריה והחיים
** בית הספר למכרות

## דירוג אקדמי
* דירוג שאנגחאי (2024): מקום 201–300 (מקום 9= באוסטרליה) 
* דירוג Times Higher Education (2024): מקום 251–300 (מקום 14 באוסטרליה) 
* דירוג QS לאוניברסיטאות (2024): מקום 183 (מקום 13 באוסטרליה)

## קישורים חיצוניים

* 

## הערות שוליים

*
קטגוריה:פרת'
קרטין
קרטין
אוניברסיטת ויסקונסין-מילווקי

**אוניברסיטת ויסקונסין-מילווקי** (באנגלית: **University of Wisconsin–Milwaukee**) היא אוניברסיטת מחקר עירונית ציבורית במילווקי, ויסקונסין, ארצות הברית.  זוהי האוניברסיטה הגדולה ביותר באזור מילווקי (והשנייה במדינה), ומהווה חלק מרשת האוניברסיטאות של מדינת ויסקונסין. זוהי גם אחת משתי האוניברסיטאות הציבוריות המעניקות תואר דוקטור בוויסקונסין.

האוניברסיטה מורכבת מ-14 בתי ספר ומכללות. האוניברסיטה כוללת גם את בית הספר היחיד ללימודי לימנולוגיה בארצות הברית, בית הספר הייעודי הראשון לבריאות הציבור המוסמך בוויסקונסין ובית הסמדו באוניברסיטה כ-27,156 סטודנטים. באותה השנה עבדו במוסד כ-1,604 חברי סגל. האוניברסיטה הציעה 191 תוכניות לימודיות, ובהן 94 לתואר ראשון, 64 לתואר שני ו-33 תוכניות לדוקטורט. ב-2018 האוניברסיטה השקיעה כ-55 מיליון דולר במחקר.

האוניברסיטה חברה באיגוד אוניברסיטאות הערים הגדולות. מבין בוגרי המוסד הידועים ניתן למנות את גולדה מאיר, ג'ק קילבי, ג'יימס לאודר, מילדרד פיש-הרנק, זוהדי ג'אסר, ג'ף הלפר, ג'רי קלצ'קה, רות אסאווה, וילם דפו, סאטיה נאדלה ואלברטו פוג'ימורי.

## היסטוריה

בית הספר של מדינת ויסקונסין נפתח לשיעורים במרכז העיר מילווקי בשנת 1885. הנשיא הראשון היה ג'ון מייפל, בוגר אוניברסיטת ויסקונסין מדיסון שהיה בעבר המפקח על בתי הספר באיווה. האוניברסיטה עברה ממרכז מילווקי למיקומה הנוכחי בשנת 1919. בשנת 1927 בית הספר שינה את שמו ל"מכללת המורים של ויסקונסין-מילווקי". המכללה הפכה לאחת מהמכללות המובילות במדינה להכשרת מורים בשנות הארבעים. בשנות ה-50 מכללת המורים הפכה ל"מכללת ויסקונסין-מילווקי". 

בשנת 1956 המכללה הפכה לאוניברסיטה, מתוך אמונה שאוניברסיטה ציבורית גדולה חיונית לגדילתה של מילווקי. חנוכת האוניברסיטה החדשה נערכה ב-16 ביוני 1957.

בשנים 2008–2009 הוקמו באוניברסיטה בית הספר לבריאות הציבור ובית הספר למדעי המים המתוקים.

## דירוג אקדמי
* דירוג שנגחאי - מיקום 601–700 (153-168 בארצות הברית)
* דירוג QS - מיקום 801–1000
* דירוג Times Higher Education - מיקום 601–800

## קישורים חיצוניים

* 

* האתר הרשמי של האוניברסיטה

## הערות שוליים

*
ויסקונסין-מילווקי
קטגוריה:מילווקי
קטגוריה:ויסקונסין: חינוך
קטגוריה:ויסקונסין: מבנים
אוניברסיטת אינדיאנה בלומינגטון

**אוניברסיטת אינדיאנה בלומינגטון** (באנגלית: **Indiana University Bloomington**; בראשי תיבות: **IUB**, או בקיצור **IU Bloomington**) היא אוניברסיטת מחקר ציבורית בבלומינגטון, אינדיאנה שבארצות הברית. זהו קמפוס הדגל של אוניברסיטת אינדיאנה עם למעלה מ-43,000 סטודנטים (נכון לסתיו 2017). אוניברסיטת אינדיאנה חברה באיגוד האוניברסיטאות האמריקאיות ובאיגוד אוניברסיטאות המחקר.

55.1% מכלל הסטודנטים הם מאינדיאנה, בנוסף על סטודנטים מכלל 50 מדינות ארצות הברית, וושינגטון די.סי., פוארטו ריקו ו-165 מדינות בעולם. בקמפוס פועלים למעלה מ-750 ארגוני סטודנטים וכ-17% מהבוגרים מצטרפים לאחוות שונות. קבוצות אתלטיות של אינדיאנה מתחרות ב-NCAA.

הסגל, הצוות והבוגרים של אינדיאנה כוללים תשעה חתני פרס נובל, 19 זוכי מלגת רודס וחמישה עמיתי מקארתור. בנוסף על כך, סטודנטים ובוגרים זכו בשישה פרסי אוסקר, 49 פרסי גראמי, 32 פרסי אמי, 20 פרסי פוליצר, ארבעה פרסי טוני ו -95 מדליות אולימפיות (51 זהב, 21 כסף ו-23 ארד). מבין האישים הבולטים שלמדו או לימדו באוניברסיטה ניתן למנות את אלפרד קינסי, רוברט גייטס וג'ימי ויילס.

## היסטוריה
ממשל אינדיאנה החליט קים את אוניברסיטת אינדיאנה ב-20 בינואר 1820, כ"סמינר המדינה". הבנייה החלה בשנת 1822 והשיעורים החלו ב-4 באפריל 1825. בשנה הראשונה למדו שנים עשר תלמידים אצל פרופסור אחד שקיבל שכר של 250 דולר. באותה העת האוניברסיטה התמקדה בלימודים קלאסיים. המחזור הראשון סיים את לימודיו ב-1830.

שם המוסד שונה ל"קולג' אינדיאנה" ב-1829, ול"אוניברסיטת אינדיאנה" ב-1838. מרבית מן המרצים בשנים הראשונות היו פרסביטריאניבטים אדוקים.

צמיחת המוסד הייתה איטית. ב-1851 למדו באוניברסיטה כמעט מאה סטודנטים עם שבעה פרופסורים. IU הייתה האוניברסיטה הציבורית הרביעית שקיבלה נשים, עם הסטודנטית הראשונה בשנת 1867. הסטודנטית, שרה מוריסון, הפכה להיות בסופו של דבר לפרופסורית הראשונה במוסד ב-1873. בשנת 1883, העניק המוסד את הדוקטורט הראשון שלו. באותה השנה נשרף לחלוטין ונבנה מחדש.

בשנת 1902 נרשמו לאוניברסיטה 1,203 סטודנטים תואר ראשון ו-82 סטודנטים לתארים מתקדמים (מתוכם עשרה מחוץ לאינדיאנה). בשנים 1893–1902 גדל מספר הסטודנטים מ-524 ל-1,285.

בשנים 1920–1921 נפתחו בית הספר למוזיקה ובית הספר למסחר ופיננסים. בשנת 1945 הוקם מכון קינזי למחקר מיני.

האוניברסיטה הצליחה לשרוד במהלך השפל הגדול, אודות לתמיכה ממשלתית וקמפיין גיוס כספים בקרב בוגרי המוסד והקהילה העסקית. לא רק שהאוניברסיטה הצליחה לשרוד את המשבר, אלא גם לצמוח. במהלך שנות ה-30 וה-40 נבנו 15 מבנים חדשים.  

בשנת 1960, איגוד הסטודנטים של IU בחר בתומס אטקינס, אפרו-אמריקאי לתפקיד נשיא אגודת הסטודנטים. המינוי גרם לסערה ציבורית בקמפוס.

## דירוג אקדמי בין-לאומי
* דירוג שנגחאי - מיקום 151–200 (2025)
* דירוג דירוג QS - מיקום 355= (2025)
* דירוג Times Higher Education - מיקום 189= (2025)

## קישורים חיצוניים

* 

## הערות שוליים

*
קטגוריה:אוניברסיטת אינדיאנה
אינדיאנה בלומינגטון
אינדיאנה בלומינגטון
אוניברסיטת מלאיה

**אוניברסיטת מלאיה** (במלאית: **Universiti Malaya***,* או בקיצור **UM**) היא אוניברסיטת מחקר ציבורית הממוקמת בקואלה לומפור שבמלזיה. זהו המוסד האקדמי המלזי הוותיק ואחד מן היוקרתיים ביותר במדינה. האוניברסיטה חברה בארגונים אקדמיים רבים ובהם רשת האוניברסיטאות של איגוד מדינות דרום-מזרח אסיה, התאגדות אוניברסיטאות האוקיינוס השקט ואיגוד אוניברסיטאות חבר העמים הבריטי.

כיום אוניברסיטת מלאיה מחולקת לשלוש עשרה פקולטות, שני בתי ספר, חמישה מכונים ושישה מרכזים אקדמיים. לאוניברסיטת מלאיה יש גם תחנת רדיו משלה, "Umalaya Radio" הפועלת בחסות איגוד הסטודנטים.

## היסטוריה
האוניברסיטה הוקמה כאיחוד של שני מוסדות: קולג' לרפואה על שמו של אדוארד השביעי (שהוקם ב-1905 בסינגפור), ומכללת ראפלס (שהוקמה ב-1929), על שמו של תומאס סטמפורד ראפלס. הקולג' לרפואה הוקם על מנת להכשיר רופאים באזור בשלל תחומים, ואילו מכללת ראפלס עסקה במספר תחומים מדעיים.

האיחוד עצמו התרחש באוקטובר 1949 לאחר שנים של מחשבה ותכנון. יעדי האוניברסיטה היו לקדם מבחינה חברתית את כלל האוכלוסיות המגוונות במלזיה. בתחילה, האוניברסיטה פעלה בשתי חטיבות אוטונומיות – האחת בסינגפור והשנייה בקואלה לומפור. בשנת 1960 ממשלת מלזיה החליטה לפצל את שתי החטיבות לאוניברסיטאות נפרדות. החטיבה בסינגפור הפכה בסופו של דבר לאוניברסיטה הלאומית של סינגפור. אוניברסיטת מלאיה העצמאית הוקמה ב-1 בינואר 1962. בשנת 2012, אוניברסיטת מלאיה קיבלה אוטונומיה ממשרד ההשכלה הגבוהה. 
ממוזער| בניין הפקולטה למשפטים

## פרופיל אקדמי
* דירוג שאנגחאי – מיקום 301–400
* דירוג QS – מיקום 59 (9 באסיה, 1 במלזיה)
* דירוג Times Higher Education – מיקום 301–350 (43 באסיה)

### מוסדות שותפים
אוניברסיטת מלאיה משתפת פעולה עם עשרות מוסדות אקדמיים רבים ברחבי העולם, ובהם: האוניברסיטה הלאומית של אוסטרליה, אוניברסיטת ייל, אוניברסיטת גלאזגו, אקול פוליטקניק, קינגס קולג' לונדון, קינגס קולג' לונדון, אוניברסיטת קיוטו ו-KU לוון.

## ראו גם
* האוניברסיטה הלאומית של סינגפור

## קישורים חיצוניים

* 

* אתר רשמי

## הערות שוליים

מלאיה
קטגוריה:קואלה לומפור: מבנים
קטגוריה:מלזיה: מדע וטכנולוגיה
המכון הפוליטכני של ווסטר

**המכון הפוליטכני של ווסטר** (באנגלית: **Worcester Polytechnic Institute**, או בקיצור **WPI** ) הוא אוניברסיטת מחקר פרטית בווסטר, מסצ'וסטס, ארצות הברית. WPI, שנוסד בשנת 1865, הוא אחד המוסדות האקדמיים הראשוניים להנדסה וטכנולוגיה בארצות הברית. כיום פועלות במכון 14 מחלקות אקדמיות עם למעלה מ-50 תוכניות לתואר ראשון ושני במדעים, הנדסה, טכנולוגיה, ניהול, מדעי החברה ומדעי הרוח. המכון חבר באיגוד האוניברסיטאות הטכנולוגיות העצמאיות.

## היסטוריה
המכון הפוליטכני של ווסטר נוסד על ידי התעשיינים ג'ון בוינטון ואיצ'בוד וושברן. לאחר מחלוקות על אופי המקום, המכון נרשם כתאגיד ב-10 במאי 1865, ובכך הוקם פורמלית. השיעורים עצמם החלו ב-11 בנובמבר 1868.

לאורך השנים המכון הפוליטכני התרחב מאוד, והחל להעניק גם תארים מתקדמים. במהלך מלחמת העולם השנייה, המכון היה אחד מהמוסדות האקדמיים שייתפו פעולה עם ההכשרה הטכנית של צי ארצות הברית.

נשים החלו ללמוד במכון רק בפברואר 1968.
ממוזער| הבניין האדמיניסטרטיבי הראשי
## דירוג אקדמי
* דירוג שאנגחאי - מיקום 901–1000 (בארצות הברית - 191–206)
* דירוג QS - מיקום 701–750
* דירוג Times Higher Education - מיקום 601–800 (בארצות הברית - 120)
## קישורים חיצוניים

* 

## הערות שוליים

קטגוריה:איגוד האוניברסיטאות הטכנולוגיות העצמאיות
קטגוריה:מסצ'וסטס: אוניברסיטאות ומכללות